

**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**DJEČJI VRTIĆ ŽABAC SVETI IVAN ŽABNO**

**OIB: 06594469766**

**RKP: 5176**

**Razina: 21**

**Šifra djelatnosti: 8510 - predškolsko obrazovanje**

**BILJEŠKE**

**UZ FINANCIJSKI IZVJEŠTAJ DJEČJEG VRTIĆA ŽABAC SVETI IVAN ŽABNO**

**za razdoblje od 1. siječnja 2024. do 31. prosinca 2024. godine**

**Sveti Ivan Žabno, siječanj 2025.**

Financijski izvještaj Dječjeg vrtića Žabac Sveti Ivan Žabno sastavljen je sukladno odredbama Pravilnika o financijskom izvještavanju u proračunskom računovodstvu („Narodne novine“ broj 37/2022.) i Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih izvanproračunskih korisnika proračuna jedinice lokalne i područne (regionalne) samouprave za razdoblje od 01. siječnja do 31. prosinca 2024. godine (KLASA: 400-02/24-01/19., URBROJ: 513-05-03-25-4) od 14. siječnja 2025. godine.

Financijski izvještaji sastavljeni su na sljedećim obrascima za isto razdoblje:

* izvještaj o prihodima i rashodima, primicima i izdacima (PR-RAS),
* obrazac bilanca (BILANCA),
* izvještaj o rashodima prema funkcijskoj klasifikaciji (RAS-funkcijski),
* izvještaj o promjenama u vrijednosti i obujmu imovine (P-VRIO),
* izvještaj o obvezama (OBVEZE),
* bilješke uz financijske izvještaje.

Bilješke uz financijske izvještaje detaljna su razrada i dopuna podataka uz financijske izvještaje. Mogu biti opisne, brojčane ili kombinirane, ovisno o tome što se pojašnjava.

**SAŽETAK DJELOKRUGA RADA**

Dječji vrtić Žabac Sveti Ivan Žabno, predškolska je ustanova čiji je osnivač, a ujedno i vlasnik Općina Sveti Ivan Žabno, u kojoj se provodi rani i predškolski odgoj i obrazovanje djece u dobi od navršene prve godine života do polaska u osnovnu školu. Dječji vrtić djeluje u jednoj centralnoj kući, Trg Karla Lukaša 6A, Sveti Ivan Žabno i čini ga pet odgojnih skupina, od čega su dvije jasličke skupine i tri vrtićke dobno odgojno obrazovne skupine. Sve su skupine mješovite, ustrojene sukladno odredbama Državnog pedagoškog standarda predškolskog odgoja i naobrazbe.

Redoviti primarni program obuhvaća programe odgoja i obrazovanja, zdravstvene zaštite, prehrane i socijalne skrbi te je nadopuna obiteljskom odgoju. U vrtiću se provodi primarni desetosatni program ranog i predškolskog odgoja u skladu sa suvremenom koncepcijom predškolskog odgoja i obrazovanja polazeći od stvarnih potreba djeteta i njegove osobnosti, u dinamičnoj interakciji s obitelji i okruženjem. Kontinuirano se usklađuje sa zahtjevima u Nacionalnom kurikulumu za predškolski odgoj. Pri ostvarivanju programa polazište su nam djetetove potrebe, interesi i prava. U svakoj životnoj situaciji u vrtiću u spontanim i planiranim aktivnostima djeteta potičemo zdrav rast i razvoj kroz područja: motorika i zdravlje, socio-emocionalni razvoj (odnos prema sebi i odnos prema drugima), spoznajni razvoj i komunikacija i izražavanje (govor, glazba, likovnost). U svim područjima jačamo dječju autonomnost i potičemo izražavanje kreativnih i stvaralačkih sposobnosti djeteta. Jaslička djeca uče o stvarima oko sebe uz pomoć svih osjetila. Kroz svoja beskrajna istraživanja različitih materijala, zvukova i mirisa stječu mentalnu predodžbu o predmetima i odnosima među njima, prije nego što nauče riječi koje ih označavaju. U sklopu redovnog primarnog programa provodi se i program predškole. Za djecu pred polazak u osnovnu školu zakonski je obvezan program predškole kojim se nastoji svakom djetetu pružiti optimalne uvjete za razvijanje vještina, navika i znanja potrebnih za razvoj u školskom okruženju. Osnovna zadaća programa predškole je osigurati uvjete za razvijanje i unapređivanje vještina, navika i kompetencija te stjecanje spoznaja i zadovoljavanje interesa koji će djetetu pomoći u prilagodbi na nove uvjete života i razvoja u školskom okruženju. Aktivnosti se temelje na istraživanju, otkrivanju, promišljanju, rješavanju problema i raspravi te korištenju različitih izvora učenja.

U okviru djelatnosti Dječji vrtić Žabac Sveti Ivan Žabno obavlja sljedeće poslove određene Statutom, organizira i provodi:

* redovite programe njege, odgoja, obrazovanja, zdravstvene zaštite, prehrane i

socijalne skrbi djece rane i predškolske dobi, koji su prilagođeni razvojnim potrebama djece te njihovim mogućnostima i sposobnostima,

* programe za djecu rane i predškolske dobi s teškoćama u razvoju,
* programe za darovitu djecu rane i predškolske dobi,
* programe predškole,
* druge programe u skladu s potrebama djece i zahtjevima roditelja, a sukladno odredbama Državnog pedagoškog standarda predškolskog odgoja i naobrazbe.

**ZAKONSKE I DRUGE OSNOVE KOJE SE PRIMJENJUJU PRILIKOM IZRADE FINANCIJSKOG IZVJEŠTAJA**

* Zakon o proračunu („Narodne novine“ broj 144/21),
* Pravilnik o proračunskom računovodstvu i Računskom planu („Narodne novine“ broj 158/23),
* Pravilnik o proračunskim klasifikacijama („Narodne novine“ broj 4/24).

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

Ukupni prihodi i primici Dječjeg vrtića Žabac Sveti Ivan Žabno za razdoblje od 01. siječnja do 31. prosinca 2024. godine iskazani su u obrascu PR-RAS u ukupnom iznosu od 276.833,88 EUR, te ukupni rashodi i izdaci u ukupnom iznosu od 295.231,22 EUR, ukupni manjak rashoda i izdataka nad ukupnim prihodima i izdacima tekuće godine je 18.397,34 EUR. Sa sučeljavanjem viška prihoda iz 2023. godine u iznosu od 15.066,59 EUR nad tekućim manjkom iz 2024. godine, godišnji obračun Dječjeg vrtića Žabac Sveti Ivan Žabno završava s ukupnim manjkom prihoda u ukupnom iznosu od 3.330,75 EUR.

**Bilješka 1**

Šifra 6361 – Tekuće pomoći proračunskim korisnicima iz proračuna koji im nije nadležan – na ovoj stavci nalaze se uplate Ministarstva znanosti i obrazovanja namijenjena za sufinanciranje obveznog programa predškole za djecu predškolske dobi. Od Ministarstva znanosti i obrazovanja isplaćeno nam je 460,80 EUR, te smo tim sredstvima nabavili sav potreban materijal za izvođenje programa. U istom razdoblju prošle godine isplaćeno nam je 547,20 EUR, veći iznos radi većeg broja djece predškolske dobi.

**Bilješka 2**

Šifra 6526 – Ostali nespomenuti prihodi, iskazuje prihode ostvarene od plaćanja roditelja djece korisnika usluga Dječjeg vrtića Žabac Sveti Ivan Žabno u iznosu od 79.476,44 EUR. Prihodi su u odnosu na prošlo izvještajno razdoblje povećani (indeks 113,9) za 9.688,67 EUR iz razloga bolje naplate potraživanja kao i popunjenosti kapaciteta od 100%. Također u istom izvještajnom razdoblju prošle godine temeljem Odluke općinskog načelnika Općine Sveti Ivan Žabno, Odluka o oslobađanju roditelja/skrbnika/korisnika usluga od obveze plaćanja cijene usluge Dječjeg vrtića Žabac Sveti Ivan Žabno za mjesec svibanj 2023. godine (KLASA: 402-01/23-03/03, URBROJ: 2137-19-01/1-23-5), roditelji/ skrbnici/ korisnici usluga u dječjeg vrtića bili su oslobođeni plaćanja cijene usluge za mjesec svibanj 2023. godine, jer je Općini Sveti Ivan Žabno dodijeljena financijska potpora za održavanje i razvoj predškolske djelatnosti u 2023. godini od strane Središnjeg državnog ureda za demografiju i mlade.

**Bilješka 3**

Šifra 6711 - Prihodi iz nadležnog proračuna za financiranje rashoda poslovanja. Iz proračuna Općine Sveti Ivan Žabno doznačeno je 196.896,64 EUR za financiranje rashoda poslovanja, dok je u istom razdoblju prošle godine doznačeno 146.791,67 EUR. Prihodi se odnose na financiranje plaća i ostalih materijalnih prava radnika.

**Bilješka 4**

Šifra 311 – Plaće (bruto), realizirano je 187.591,21 EUR što je za 68.651,26 EUR više od istog razdoblja prošle 2023. godine. Troškovi plaće za redovan rad, u odnosu na prošlo izvještajno razdoblje povećani su temeljem Odluke Općinskog vijeća Općine sveti Ivan Žabno, Odluka o visini osnovice za obračun plaća radnika u Dječjem vrtiću Žabac Sveti Ivan Žabno (KLASA: 120-01/24-02/02, URBROJ: 2137-19-02/01-24-1), uslijed koje su određeni novi koeficijenti za obračun plaće.

**Bilješka 5**

Šifra 312 – iskazuje ostale rashode za zaposlene u iznosu od 6.540,00 EUR, a obuhvaćaju isplatu prigodnih nagrada djelatnicima (božićnica, uskrsnica i naknada za godišnji odmor).

**Bilješka 6**

Šifra 313 – Doprinosi na plaće, odnosno doprinosi za obvezno zdravstveno osiguranje realizirani su u iznosu od 30.970,04 EUR, što je za 11.344,03 EUR više u odnosu na isto razdoblje prethodne 2023. godine. Povećanjem plaća došlo je i do povećanja doprinosa.

**Bilješka 7**

Šifra 321 **–** Naknade troškova zaposlenimaveće su u odnosu na 2023. godinu u ukupnom iznosu od 1.589,60 EUR, a odnose se na naknade za prijevoz na službenom putu u zemlji, naknade za prijevoz zaposlenih na posao i s posla te pohađanje seminara i radionica odgajatelja i stručnih suradnika koji su neophodni za kvalitetno provođenje predškolskog odgoja, odnosno za stručno usavršavanje zaposlenika.

**Bilješka 8**

Šifra 322 – Ukupni rashodi za materijal i energiju iznose 37.186,34 EUR, povećani su za 686,92 EUR u odnosu na prošlo izvještajno razdoblje zbog povećanja cijena na tržištu.

* Šifra 3221 – Uredski materijal i ostali materijalni rashodi realizirani su u iznosu od 8.022,82 EUR, što je za 1.460,60 EUR više u odnosu na isto razdoblje 2023. godine, za nabavu uredskog materijala potrebnog za rad realizirano je 2.460,80 EUR, za nabavu stručne literature i slikovnica realizirano je 898,00 EUR, preostali iznos od 4.664,02 EUR ostvaren je za materijal za čišćenje i održavanje. Do povećanja realiziranog iznosa došlo je radi nabave materijala i literature za početak rada dvije odgojno obrazovne jaslične skupine.
* Šifra 3222 – Materijal i sirovine – iznosi 22.367,47 EUR, dok je prošle godine u istom razdoblju iznosio 21.904,77 EUR, a odnosi se na rashode za namirnice. Do povećanja je došlo radi općeg povećanja cijena na tržištu.
* Šifra 3223 – Energija, realizirani iznos za izvještajno razdoblje 2024. godine iznosi 6.289,95 EUR, što je za 1.436,09 EUR manje u odnosu na izvještajno razdoblje prošle godine.
* Šifra 3227 – Službena, radna i zaštitna odjeća i obuća iznosi 506,10 EUR.

**Bilješka 9**

Šifra 323 – Ukupni rashodi za usluge veći su u odnosu na 2023. godinu za 3.241,24 EUR. Odvijalo se redovno poslovanje.

* Šifra 3231 – Usluge telefona, pošte i prijevoza, ukupno iznosi 1.261,92 EUR što je za 259,94 EUR više u odnosu na isto razdoblje prošle godine zbog povećanja cijena usluga na tržištu. Od toga je na usluge telefona realizirano 1.151,92 EUR, a preostali iznos od 110,00 EUR realiziran je na usluge pošte.
* Šifra 3232, usluge tekućeg i investicijskog održavanja građevinskih objekata za prošlo razdoblje 2023. godine iznosile su 2.575,59 EUR, a u 2024. godini 2.381,62 EUR. Iznos je realiziran na redovito polugodišnje i godišnje održavanje sustava vatrodojave, videonadzora i protu provale, ispitivanje zaštite od munje, tipkala, sigurnosne rasvjete, servis bojlera, periodički pregled vatrogasnih aparata.
* Šifra 3234, komunalne usluge – realiziran je iznos od 1.061,75 EUR. A sastoje se od opskrbe vodom, iznošenja i odvoza smeća, te deratizacije i dezinsekcije.
* Šifra 3236 – zdravstvene i veterinarske usluge, iskazuju obvezne i preventivne zdravstvene preglede zaposlenika – planirana su sredstva u iznosu od 565,00 EUR, a do 31. prosinca ukupno je utrošeno 542,57 EUR, u odnosu na prethodnu godinu rashod je veći za 233,47 EUR.
* Šifra 3237 – intelektualne i osobne usluge, odnose se na Ugovore o djelu koje smo bili prisiljeni sklopiti u situacijama kad su kuharica ili spremačica bile odsutne sa posla. Na isplatu ugovora o djelu realiziran je iznos od 2.132,46 EUR.
* Šifra 3238 – Računalne usluge veće su u odnosu na 2023. godinu za 700,30 EUR, te sada iznose 4.140,72 EUR. A odnose se na standardno korištenje i održavanje poslužitelja čije programe koristimo za rad, do povećanja je došlo radi povećanja cijene poslužitelja.
* Šifra 3239 – Rashodi za ostale usluge su rashodi za podmirenje rashoda za usluge vođenja poslova zaštite na radu, a iznose 1.125,00 EUR.

**Bilješka 10**

Šifra 329 – Ukupni ostali nespomenuti rashodi poslovanja veći su za 9.540,18 EUR u odnosu na prošlu 2023. godinu.

* Šifra 3293, iskazuje troškove reprezentacije koji iznose 601,11 EUR čiji je iznos ostvaren za organizaciju trećeg rođendana dječjeg vrtića.
* Šifra 3299 prikazuje ostale nespomenute rashode poslovanja u iznosu od 12.016,59 EUR. Povećani su za 9.370,07 EUR u odnosu na isto razdoblje prošle godine. Odnose se na mikrobiološku i kemijsku analizu namirnica i vode, nabavu kripto uređaja, kupnju zastava, nabavu didaktičke opreme ta tri odgojno obrazovne skupine, nabavu novog usisavača, uslugu prijevoza djece na izlet, objavu oglasa u Narodnim novinama, kao i nabavu didaktike za dvije novootvorene jaslične skupine .

**Bilješka 11**

Šifra 343 – Ukupni ostali financijski rashodi – iznose u 2024. godini 19,92 EUR.

* Šifra 3431 – Bankarske usluge i usluge platnog prometa iznose 19,92 EUR.

**Bilješka 12**

Šifra 92211 – Višak prihoda poslovanja – preneseni iz 2023. godine iznosio je 15.066,59 EUR.

**Bilješka 13**

Šifra 96 – Obračunati prihodi poslovanja – nenaplaćeni, veći su u odnosu na 2023. godinu. Iznose 384,89 EUR, a odnose se na dugovanja roditelja za uslugu sufinanciranja dječjeg vrtića.

**Bilješka 14**

Šifra X678 – Ukupni prihodi i primici, povećani su u odnosu na prošlogodišnje izvještajno razdoblje za iznos od 59.696,11 EUR, te sada iznose 276.833,88 EUR.

**Bilješka 15**

Šifra Y345 – Ukupni rashodi i izdaci iskazani su sa 295.231,22 EUR, što je za 87.777,59 EUR više u odnosu na prošlu 2023. godinu.

**Bilješka 16**

Šifra Y005 – Manjak prihoda i primitaka u ovom dvanaestomjesečnom razdoblju iznosi 18.397,34 EUR.

**Bilješka 17**

Šifra Y006 – manjak prihoda i primitaka za pokriće u sljedećem razdoblju iznosi 3.330,75 EUR, a čini razliku između rashoda i prihoda redovnog poslovanja, odnosno manjka prihoda i primitaka i viška prenesenog prihoda iz prethodnog izvještajnog razdoblja.

**BILJEŠKE UZ IZVJEŠTAJ O OBVEZAMA**

**Bilješka 1**

Šifra V001 – stanje obveza 1. siječnja (=stanje obveza iz Izvještaja o obvezama na 31. prosinca prethodne godine) – stanje obveza na dan 1. siječnja 2024. godine iznosi 15.683,35 EUR što odgovara stanju od 31. prosinca 2024. godine

**Bilješka 2**

Šifra V006 iskazuje stanje obveza na kraju izvještajnog razdoblja od 1. siječnja 2024. godine do 31. prosinca 2024. godine u iznosu 24.214,39 EUR.

**Bilješka 3**

Stanje nedospjelih obveza iskazano je pod šifrom V009 u iznosu od 24.214,39 EUR, a sastoji se od:

* obveze za zaposlene 22.446,71 EUR,
* obveze za materijalne rashode 1.624,71 EUR,
* obveze za financijske rashode 1,66 EUR,
* ostale tekuće obveze 34,91 EUR.

**BILJEŠKE UZ IZVJEŠTAJE O PROMJENAMA U VRIJEDNOSTI I OBUJMU   
IMOVINE I OBVEZA**

**Bilješka 1**

U razdoblju od 01. siječnja 2024. godine do 31. prosinca 2024. godine nismo imali promjene u vrijednosti i obujmo imovine i obveza, pa je iz tog razloga obrazac P-VRIO prazan.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**Bilješka 1**

Šifra 0911 – Predškolsko obrazovanje. Dječji vrtić Žabac Sveti Ivan Žabno je kao ustanova predškolskog odgoja i obrazovanja ostvarila rashode prema funkcijskoj klasifikaciji, odnosno za djelatnost predškolskog obrazovanja u iznosu od 295.231,22 EUR

**BILJEŠKE UZ IZVJEŠTAJ BILANCE**

**Bilješka 1**

Šifra B002 – Nefinancijska imovina, stanje nefinancijske imovine na kraju proračunske godine iznosi 8.044,17 EUR.

**Bilješka 2**

Šifra 129 – Ostala potraživanja – stanje potraživanja na kontu 129 iznosi 141,31 EUR, to je potraživanje za povrat isplaćene naknade plaće radniku tijekom privremene nesposobnosti/spriječenosti za rad.

**Bilješka 3**

Šifra 165 – Potraživanja za upravne i administrativne pristojbe, pristojbe po posebnim propisima i naknade iznose 384,89 EUR, odnose se na dugovanja roditelja čija su djeca korisnici usluga dječjeg vrtića.

**Bilješka 4**

Šifra 2 – Obveze, u bilanci na dan 31. prosinca 2024. godine iskazane su obveze u iznosu od 24.214,39 EUR, što odgovara Šifri V006 obrasca Obveze.

**Bilješka 5**

Šifra 922 – Višak/manjak prihoda, prikazuje manjak prihoda u iznosu od 3.330,75 EUR.